**Spojená škola internátna, Duchnovičova 479, Medzilaborce**

**Organizačná zložka: Praktická škola**

Praktická škola (podľa § 99 zákona č. 245/2008 Z. z. o výchove a vzdelávaní ) je typ školy, v ktorej vzdelávacie programy poskytujú vzdelávanie a prípravu na výkon jednoduchých pracovných činností.

Praktická škola v Medzilaborciach poskytuje prípravu v odbore: pestovateľské práce a pomocné práce v administratíve

Číslo odboru: 6492 E 00

Kód praktickej školy : 710265336

Kritéria pre prijatie uchádzačov do Praktickej školy

Riaditeľ Spojenej školy internátnej, Duchnovičova 479, Medzilaborce v zmysle § 101, ods. 2,3,4 a § 62 až § 68 zákona č. 245/2008 o výchove a vzdelávaní (školský zákon) a o zmene a doplnení niektorých zákonov pre prijímanie uchádzačov do 1. ročníka učebný odbor 6492 E 00 – praktická škola denného štúdia Praktickej školy, ktorá je organizačnou zložkou Spojenej školy internátnej, Duchnovičova 479, Medzilaborce pre školský rok 2020/2021 určuje:

Do Praktickej školy sa prijímajú žiaci:

* s mentálnym postihnutím alebo žiaci s mentálnym postihnutím v kombinácií s iným zdravotným postihnutím, ktorí ukončili špeciálnu základnú školu alebo ukončili vzdelávanie v špeciálnej triede pre žiakov s mentálnym postihnutím v ZŠ a ich stupeň postihnutia im neumožňuje zvládnuť prípravu v odbornom učilišti
* žiaci, ktorí neboli úspešní na prijímacom konaní do odborného učilišťa (rozhodnutie o neprijatí do odborného učilišťa doloží zákonný zástupca žiaka), alebo nedokončili odborné učilište zo zdravotných dôvodov
* iné fyzické osoby s mentálnym postihnutím alebo dospelí občania s mentálnym postihnutím v kombinácii s iným postihnutím, ktorí dovŕšili vek 18 rokov a neboli vzdelávaní v odbornom učilišti alebo praktickej škole

Do Praktickej školy budú v školskom roku 2021/2022 prijatí uchádzači na základe podania prihlášky na štúdium do praktickej školy, preskúmania pedagogickej dokumentácie žiaka a dosiahnutých výsledkov prijímacieho pohovoru uchádzača.

K prijatiu žiaka do Praktickej školy treba predložiť nasledovnú pedagogickú dokumentáciu a dodržať nasledovné podmienky:

* prihláška žiaka na štúdium do praktickej školy so súhlasným vyjadrením triedneho učiteľa a lekára o schopnosti študovať zvolený odbor výchovy a vzdelávania
* návrh na prijatie žiaka so špeciálnymi výchovno-vzdelávacími potrebami do špeciálnej školy,
* rozhodnutie o zaradení žiaka do ŠZŠ, resp. vzdelávanie podľa IVP
* predloženie správy zo psychologického vyšetrenia z centra špeciálno-pedagogického poradenstva so záverom preukazujúcim mentálne postihnutie (spolu s prihláškou)
* predloženie správy zo špeciálno-pedagogickej diagnostiky so zhodnotením úrovne vedomostí a zručností a odporúčacím záverom pre ďalšie vzdelávanie v profesijnej príprave (spolu s prihláškou)
* predloženie odborných lekárskych správ v prípade existujúcich ďalších zdravotných postihnutí - telesných, sluchových a zrakových postihnutí, narušenej komunikačnej schopnosti, autizmu alebo ďalších pervazívnych vývinových porúch, resp. iných chorôb a zdravotných oslabení (spolu s prihláškou)
* ukončenie vzdelávania v poslednom ročníku ŠZŠ/ZŠ alebo ukončenie povinnej školskej dochádzky a u žiakov ZŠ (s diagnostikovaným mentálnym postihnutím) aj v prípade, že uchádzač neukončil vzdelávací program základnej školy v poslednom ročníku alebo posledný ročník neukončil úspešne
* potvrdenie o nastúpení/nenastúpení na štúdium na strednej škole do 25.05.2021
* zapísanie prijatého uchádzača na štúdium prostredníctvom jeho zákonného zástupcu

**TERMÍNY KONANIA PRIJÍMACÍCH SKÚŠOK UČEBNÝ ODBOR 6492 E 00 – praktická škola:**

1.termín 1. Kolo: 3. máj 2021 o 8.00 hod.

**MIESTO KONANIA PRIJÍMACÍCH SKÚŠOK:**

Budova Spojenej školy internátnej, Duchnovičova 479, Medzilaborce

* v prípade, že po 1. kole prijímacích skúšok vo vyššie uvedených termínoch nebude naplnený maximálny možný počet žiakov, ktorých možno prijať do triedy prvého ročníka, riaditeľ školy po prerokovaní v pedagogickej rade školy rozhodne o tom, či sa na škole uskutoční 2. kolo prijímacích skúšok v ďalšom termíne 22.06.2021 a toto rozhodnutie zverejní na webovej stránke školy.
* uchádzačovi, ktorý sa zo závažných dôvodov nemôže zúčastniť na prijímacej skúške vo vyššie uvedených termínoch, určí riaditeľ školy náhradný termín najneskôr v poslednom týždni augusta, pričom dôvod neúčasti na prijímacej skúške oznámi uchádzač alebo zákonný zástupca maloletého uchádzača riaditeľovi školy najneskôr v deň konania prijímacej skúšky do 8.00 hod. a riaditeľ školy v takom prípade rezervuje miesto v počte žiakov, ktorých prijíma do prvého ročníka

**FORMA, OBSAH A ROZSAH PRIJÍMACEJ SKÚŠKY UČEBNÝ ODBOR 6492 E 00 – praktická škola**

Praktická skúška pozostáva z praktických úloh zameraných na zistenie motorickej úrovne a úrovne pracovných zručností uchádzačov

Ústna skúška pozostáva z jednoduchých komunikačných úloh zameraných na zistenie úrovne rečového prejavu a porozumenia reči u uchádzačov

Písomná skúška pozostáva z jednoduchých úloh zameraných na zistenie úrovne písomného prejavu uchádzačov

**Kritéria prijatia**:

* Praktická skúška hodnotenie:

0-4 body nevyhovel, 5-20 bodov vyhovel, maximálny počet bodov 20

* Ústna skúška hodnotenie:

0-4 body nevyhovel, 5-10 bodov vyhovel, maximálny počet bodov 10

* Písomná skúška hodnotenie:

0-4 body nevyhovel, 5-10 bodov vyhovel, maximálny počet bodov 10

* Maximálny počet bodov za obe skúšky: 40
* Minimálny počet bodov pre prijatie: 10

**Záver s prijímacieho pohovoru:**

* žiak vyhovel prijímaciemu pohovoru, ak spĺňa požadované kritériá
* žiak nevyhovej prijímaciemu pohovoru, ak nesplnil niektoré z požadovaných kritérií

Uchádzačov o štúdium prijíma riaditeľ Praktickej školy na základe návrhu prijímacej komisie. Prihlášky na štúdium odošlú riaditelia ŠZŠ, resp. ZŠ na adresu školy do 16.4.2021.

**Prijímanie bez prijímacej skúšky:**

Bez prijímacej skúšky budú prijatí žiaci do učebných odborov, kde počet uchádzačov neprevyšuje počet plánovaných žiakov v triede a sú zdravotne spôsobilí pre zvolený odbor

Prerokované v pedagogickej rade 21.01.2021

V Medzilaborciach 22.02.2021 Riaditeľ školy: Mgr. Jozef Capcara